
ŠAKIŲ RAJONO SAVIVALDYBĖS ADMINISTRACIJOS
 SLAVIKŲ SENIŪNIJA 

2019 - ŲJŲ METŲ VEIKLOS PLANO ATASKAITA

Seniūnija yra Šakių rajono savivaldybės administracijos struktūrinis teritorinis padalinys, veikiantis tam tikroje savivaldybės teritorijos dalyje. Seniūnijos aptarnaujamos teritorijos ribas savo sprendimu nustato savivaldybės Taryba.
Slavikų senūnijos misija: Savivaldybės priskirtoje teritorijoje organizuoti ir įgyvendinti savivaldybės institucijų priimtus sprendimus, administruoti priskirtų paslaugų teikimą gyventojams.
Slavikų senūnijos vizija: Teigiamo seniūnijos įvaizdžio kūrimas, seniūnijos infrastruktūros gerinimas, liaudies tradicijų bei paveldo išsaugojimas ir puoselėjimas, gyventojų bendruomeniškumo skatinimas. 

STRATEGINIAI TIKSLAI IR UŽDAVINIAI

Atsižvelgiant į Šakių rajono savivaldybės prioritetines kryptis, Slavikų seniūnijos iškelti tikslai yra:
· šiuolaikiškos susisiekimo sistemos plėtra;
· socialinių paslaugų aprėpties didinimas;
· darnaus išteklių naudojimo skatinimas;
· efektyvaus viešojo valdymo sistemos sukūrimas;
· gyventojų užimtumo didinimas.
Šakių rajono savivaldybės administracijos Slavikų seniūnijos uždaviniai yra:
· modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas;
· finansinės pagalbos rajono gyventojams teikimas ir didinimas;
· kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas gyventojų bei verslo poreikiams;
· vykdyti viešojo administravimo veiklos tobulinimo programas;
· organizuoti užimtumo didinimo programą.

Šakių rajono savivaldybės 2018–2024 metų strateginiame plėtros plane nustatytos prioritetinės plėtros kryptys: tvariam ekonominiam augimui palanki aplinka; veikli, atvira, saugi, sveika ir tobulėjanti visuomenė; savitas, patrauklus ir ambicingas zanavykų kraštas.
Šakių rajono savivaldybės 2019–2021-ųjų metų strateginis veiklos planas parengtas vadovaujantis strateginiame plėtros plane nustatytais prioritetais, tikslais, uždaviniais ir priemonėmis bei strateginio veiklos plano pasiekimais vertinami tais pačiais rodikliais, kaip ir strateginiame plane. Strateginio veiklos plano tikslų pasiekimai ir programų įgyvendinimas prisidėjo prie strateginiame plėtros plane nustatytų tikslų, uždavinių ir priemonių įgyvendinimo. Strateginiai plėtros plano tikslai yra šie: kurti tvariam ekonominiam augimui palankią aplinką; formuoti veiklią, atvirą, saugią, sveiką ir tobulėjančią visuomenę; puoselėti savitą, patrauklų ir ambicingą zanavykų kraštą.






2019 M. STRATEGINĮ(-IUS) TIKSLĄ(-US) ĮGYVENDINANČIOS PROGRAMOS

Šakių rajono savivaldybės administracijos Slavikų seniūnija, vykdydama savo veiklą, prisidėjo prie Šakių rajono savivaldybės strateginio 2019-2021 metų veiklos plano šių programų įgyvendinimo:
1. Valdymo programa (kodas 07)
2. Ūkio plėtros programa(kodas 12)
3. Socialinės ir sveikatos apsaugos programa (kodas 13)

VEIKLOS APŽVALGA PAGAL SENIŪNIJOS METINĮ VEIKLOS PLANĄ

Seniūnijos funkcijos: seniūnas savivaldybės mero ar administracijos direktoriaus pavedimu rengė ir teikė tarybos sprendimų, mero potvarkių arba administracijos direktoriaus įsakymų projektus seniūnijos klausimais, priėmė gyventojus socialinės paramos ir paslaugų klausimais, rūpinasi kultūros – istorijos paminklų priežiūra, renko jo kompetencijai priskirtus statistikos duomenis, išduodavo įvairias pažymas seniūnijos gyventojams, vykdė gyventojų deklaravimo funkciją, organizavo seniūnijos gyventojų sueigas, organizavo kapinių priežiūrą, išduodavo leidimus laidoti, atliko įstatymų nustatyta tvarka notarinius veiksmus.
2009 m. spalio 29 d. Šakių rajono savivaldybės tarybos sprendimu Nr. T-354 „Dėl rajono savivaldybės administracijos seniūnijų aptarnaujamų teritorijų gyvenamųjų vietovių ar jų dalių suskirstymo į seniūnaitijas“, seniūnijoje patvirtintos 4 seniūnaitijas: Slavikų, Šilgalių, Juodupėnų ir Žiūrių – Šilininkų. Seniūnijos teritorijoje veikia VSAT Pagėgių rinktinės Šilgalių pasienio užkarda, Slavikų pagrindinė mokykla, medicinos punktas, biblioteka, parduotuvė. Gyventojai daugiausia užsiima žemės ūkio veikla.

DUOMENYS APIE SENIŪNIJĄ

	1.
	Seniūnijos plotas
	ha
	6500

	2.
	Bendras prižiūrimų kelių ir gatvių ilgis
	km
	37

	3.
	Prižiūrimos aplinkos teritorijos plotas (šienaujami plotai)
	ha
	12,5

	4.
	Socialiai remtinų asmenų skaičius
	vnt.
	120

	5.
	Gatvių skaičius
	sk.
	12

	6.
	Prižiūrimų kapinių skaičius (veikiančių ir neveikiančių)
	sk.
	6

	7.
	Kapinių teritorijos plotas
	ha
	4,83

	8.
	Poilsiaviečių skaičius
	sk.
	2

	9.
	Lankytinų vietų seniūnijoje skaičius
	sk.
	3

	10.
	Kultūros paveldo objektų skaičius
	sk.
	1

	11.
	Parkų skaičius
	sk.
	1

	12.
	Eksploatuojamų gatvių apšvietimo šviestuvų skaičius
	vnt.
	37



SLAVIKŲ SENIŪNIJOS 2019 METŲ VEIKLOS PLANO ĮGYVENDINIMO APŽVALGA

Įgyvendinant Slavikų seniūnijos 2019 metų veiklos planą buvo siekiama prisidėti prie Šakių rajono savivaldybės strateginiame 2018-2024 metų plėtros plane numatytų prioritetų įgyvendinimo: 
· Tvariam ekonominiam augimui palanki aplinka;
· Veikli, atvira, saugi, sveika ir tobulėjanti visuomenė;
· Savitas, patrauklus ir ambicingas Zanavykų kraštas.




Slavikų seniūnija įgyvendina:
 Šakių rajono savivaldybės strateginio 2019-2021 metų veiklos plano programos kodas 12 „Ūkio plėtros programa“ tikslo „Šiuolaikiškos susisiekimo sistemos plėtra“ seniūnijos uždavinio „Modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas“ įgyvendinant priemonę „Objektų priežiūros vykdymas“ buvo lyginami, žvyruojami seniūnijos keliai, prižiūrėta apie 37 kilometrus seniūnijai priskirtų kelių ir gatvių. Lyginimas buvo atliekamas pagal poreikį, bet ne mažiau kaip keturis kartus per metus. Kelių priežiūrai panaudota 11,33 tūkst. Eur, įrengta 350 m asfalto dangos Vyšnių gatvėje. Sniego valymas seniūnijos teritorijoje esančių kelių ir gyvenviečių gatvių buvo atliekamas pagal poreikį. 
 Šakių rajono savivaldybės strateginio 2019-2021 metų veiklos plano programos kodas 13 „Socialinės ir sveikatos apsaugos programa“ tikslo „Socialinių paslaugų aprėpties didinimas“ seniūnijos uždavinio „Finansinės pagalbos rajono gyventojams teikimas ir didinimas“ įgyvendinant priemonę „Darbo su socialiai remtinomis šeimomis organizavimas“ buvo teikiama socialinė parama socialiai remtiniems asmenims, priimami prašymai ir konsultuojami seniūnijos gyventojai socialinių išmokų ir paslaugų klausimais, pagal poreikį vertinamos gyventojų buities ir gyvenimo sąlygos. Priimant seniūnijos gyventojus socialiniais klausimais buvo dirbama su nekilnojamo turto registrų sistema, informacine sistema „PARAMA“ ir socialinės paramos šeimai informacine sistema „SPIS“. Buvo organizuojamas visuomenei naudingų darbų atlikimas asmenims, kurie gauna socialinę pašalpą.
 Šakių rajono savivaldybės strateginio 2019-2021 metų veiklos plano programos kodas 12 „Ūkio plėtros programa“ tikslo „Darnaus išteklių naudojimo skatinimas“, seniūnijos uždavinio „Kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas gyventojų bei verslo poreikiams” įgyvendinant priemonę „Aplinkotvarkos darbų vykdymas seniūnijoje“ buvo užtverta 250 m. Slavikų k. esančių civilinių kapinių tvorą. Seniūnijos teritorijoje buvo atliekami šaligatvių, gatvių priežiūros ir valymo darbai. Želdinių plotai buvo prižiūrimi ir tvarkomi pagal poreikį. Vykdomi kapinių ir kitų saugomų bei turinčių išliekamąją vertę objektų tvarkymo pagalbiniai darbai, teritorijos aplink visuomeninius pastatus priežiūra. Mokamas darbo užmokestis ir socialinis draudimas aplinkos išlaikymo darbuotojams.
 Šakių rajono savivaldybės strateginio 2019-2021 metų veiklos plano programos kodas 07 „Valdymo programa“ seniūnijos tikslo „Efektyvaus viešojo valdymo sistemos sukūrimas“ ir uždavinio „Vykdyti viešojo administravimo veiklos tobulinimo programas“ įgyvendinant priemonę „Savivaldybės veiklos pagrindinių funkcijų vykdymas“ buvo apmokėtos: išlaidos ryšiams, transportui, kanceliarinėms prekėms, komunalinėms paslaugoms ir išlaidos seniūnijos patalpų išlaikymui.
 Šakių rajono savivaldybės strateginio 2019-2021 metų veiklos plano programos kodas 07 „Valdymo programa“ tikslo „Efektyvaus viešojo valdymo sistemos sukūrimas“ seniūnijos uždavinio priemonę „Administracinės naštos mažinimo priemonės“. Įgyvendinant šią priemonę buvo dirbama su gyvenamosios vietos deklaravimo sistema (GVDS), DVS programa (KONTORA), EAIS (Elektroninio archyvo informacine sistema). Buvo išduodamos pažymos juridiniams faktams patvirtinti ir nuolat vykdomas susirašinėjimas su įvairiomis institucijomis, įstaigos veiklos klausimais. Išduodami leidimai saugotinų medžių ir krūmų kirtimo, persodinimo ar kitokio pašalinimo, genėjimo darbams, taip pat laidojimo leidimai. Nuolat buvo vykdomos gyvenamosios vietos deklaravimo funkcijos.
 Šakių rajono savivaldybės strateginio 2019-2021 metų veiklos plano programos kodas 12 „Ūkio plėtros programa“ seniūnijos tikslo „Gyventojų užimtumo didinimas“ seniūnijos uždavinio „Organizuoti užimtumo didinimo programą“ įgyvendinant priemonę „Įgyvendinti užimtumo didinimo programą“ įdarbinti 3 seniūnijoje gyvenantys asmenys, registruoti užimtumo tarnyboje, pagal viešųjų darbų programą, aprūpinant juos būtinomis darbo priemonėmis. Buvo tvarkomos veikiančios ir neveikiančios kapinės, iškirsti menkaverčiai krūmai, tvarkomas Kurynės parkas (dendrologinis rinkinys), tvarkomos poilsiavietės prie Šešupės ir kitos bendro naudojimo teritorijos.
Įgyvendinant programose numatytą tikslą “Efektyvaus viešojo valdymo sistemos sukūrimas“ buvo užtikrinamas priskirtos teritorijos bendruomenės viešųjų poreikių ir interesų tenkinimas ir seniūnijos funkcijų vykdymas. Kartu su seniūnijos teritorijoje gyvenančiais ir dirbančiais seniūnaičiais, ūkininkais, bendruomenės centro atstovais, konsultuodamiesi su savivaldybės administracijos skyrių specialistais aktyviai dalyvavo įgyvendinant valstybės ir savivaldybės institucijų sprendimus.
Įgyvendinant 2019 metų planą buvo užtikrinamas priskirtos teritorijos visuomenės viešųjų poreikių ir interesų tenkinimas ir seniūnijos funkcijų vykdymas. Seniūnija savalaikiai planavo ir efektyviai naudojo finansinius, žmogiškuosius bei materialinius išteklius, apibendrino statistinius praeitų metų veiklos duomenis ir pateikė juos veiklos ataskaitoje administracijos direktoriui. 
Seniūnijos funkcijos:
· neviršydama savo įgaliojimų, seniūnijos teritorijoje organizavo ir kontroliavo savivaldybės institucijų sprendimus, jų įgyvendinimą arba pati juos įgyvendino;
· prireikus įvertino atskirų šeimų (asmenų) gyvenimo sąlygas bei poreikius ir pateikė savivaldybės administracijai siūlymus dėl socialinės paramos toms šeimoms (asmenims) reikalingumo ir paramos būdų;
· dalyvavo organizuojant civilinę saugą;
· dalyvavo rengiant ir įgyvendinant gyventojų užimtumo programas seniūnijos aptarnaujamoje situacijoje;
· nustatyta tvarka dalyvavo rengiant gyventojų apklausas;
· padėjo organizuoti Lietuvos Respublikos prezidento, Europos Parlamento rinkimus, referendumą dėl dvigubos pilietybės;
· dalyvavo kuriant ir įgyvendinant informacinės visuomenės plėtros programas;
· organizavo viešuosius ir visuomenei naudingus darbus;
· organizavo ir (arba) kontroliavo savivaldybės kelių, bendrojo naudojimo teritorijų, kapinių, želdinių, gatvių, šaligatvių valymą ir priežiūrą, gatvių ir kitų viešų vietų apšvietimą;
· nustatyta tvarka organizavo socialinės paramos teikimą ir pašalpų mokėjimą;
· tvarkė priskirtus registrus ir nustatyta tvarka teikia duomenis;
· tvarkė gyvenamosios vietos deklaravimo duomenų ir gyvenamosios vietos neturinčių asmenų apskaitą;
· išdavė laidojimo, saugotinų medžių ir krūmų kirtimo, persodinimo ar kitokio pašalinimo, genėjimo darbams ir kitus leidimus;
· atliko notarinius veiksmus;
· numatytu laiku tvarkė archyvinius duomenis ;
· išdavė pažymas juridiniams faktams patvirtinti ir kitus dokumentus
Įgyvendinant Slavikų seniūnijos 2019 metų veiklos plane iškeltus uždavinius ir tikslus, vykdant savarankiškas ir valstybės deleguotas funkcijas, seniūnijos gyventojai buvo aptarnaujami laiku ir kokybiškai. Suteikiama reikalinga informacija, išduodamos pažymos, suteikiama reikalinga socialinė pagalba, deklaruojama gyvenamoji vieta ir kitos funkcijos.
Kuriama saugi ir švari aplinka bendruomenės nariams.


Seniūnas                                                                                                          Valdas Dumčius

